JWD บวกเกือบ 5% ปักธงรายได้ปี 60 โตทะลุ 7%
JWD บวกเกือบ 5% ปักธงรายได้ปี 60 โตทะลุ 7% ล่าสุด ณ เวลา 14.53 น. ราคาอยู่ที่ 7.85 บาท บวก 0.35 บาท หรือ 4.67% สูงสุดที่ 7.95 บาท ต่ำสุดที่ 7.55 บาท มูลค่าซื้อขายที่ 96.59 ล้านบาท โบรกฯ แนะ “ซื้อ” ชูเป้า 10.40 บาท 
24 พ.ย. 2559

ผู้สื่อข่าวรายงานว่า ราคาหุ้นบริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD ณ เวลา 14.53 น. ราคาอยู่ที่ 7.85 บาท บวก 0.35 บาท หรือ 4.67% สูงสุดที่ 7.95 บาท ต่ำสุดที่ 7.55 บาท มูลค่าซื้อขายที่ 96.59 ล้านบาท 

นายชวนินทร์ บัณฑิตกฤษดา ประธานกรรมการบริหารและประธานเจ้าหน้าที่บริหาร JWD เปิดเผยว่า ในปี 60 บริษัทตั้งเป้ารายได้ที่ไม่รวมกับการเข้าซื้อกิจการใหม่ (M&amp;A) จะเติบโต 7% จากปีนี้ที่คาดว่ารายได้จะไม่ต่ำกว่าปีก่อนที่มีรายได้ 2.38 พันล้านบาท
ด้านบล. เออีซี แนะนำ “ซื้อ” หุ้น JWD ให้ราคาเป้าหมาย 10.40 บาท เพราะประเมินแนวโน้มศักยภาพของบริษัทเติบโตได้ดีในระยะยาว ผลจากการขยายตัวของคลังสินค้าในอาเซียน โดยคาดผลงานปี 2560 จะพลิกกลับมาเติบโตสูงถึง 55.1% จากปี 2559 ที่มีฐานกำไรอยู่ในระดับที่ต่ำราว 4 ล้านบาท เพราะจากการขยายพื้นที่คลังสินค้าในอาเซียน โดยเฉพาะอย่างยิ่งคลังสินค้าห้องเย็นในมาเลเซียที่มีพื้นที่กว่า 30,000 ตารางเมตร. ซึ่งจะช่วยสนับสนุนการเติบโตของ JWD ได้ในระยะยาว